Lav et referat af nedenstående tekst:

Tekst:
De næste to dage kan du møde mennesket bag bestselleren, digtsamlingen og debutromanen i løbet af weekendens mange oplæg, hørespil, forestilliner og guidede fælleslæsninger. Det sker på litteraturfestivalen, Ordkraft, der siden 2011 har haft til formål at samle forfattere og læsere fra nær og fjern til tre dages hyldest af ordene og litteraturen. Festivalen, som startede med blot en enkel scene, råder i dag over 10 scener fordelt i Nordkraft, hvor du i løbet af de tre dage kan opleve hele 150 events. Prisvindende forfatter Festivalen startede torsdag klokken 15, og med 100 optrædende summede Kedelhallen af liv, hvor blandt andre vinderen af De Gyldne Laurbær, Thomas Korsgard, var iblandt de mange forfattertalenter. - Det er så dejligt at være tilbage og samles om litteraturen. Ud over at være forfatter, er jeg også en, der nyder at læse bøger. Jeg ved selv, at når man har læst noget, man synes var enormt godt og blevet optaget af det, så er der jo ikke noget bedre end at komme ud og høre om, hvordan det blev til, fortæller Thomas Korsgaard, der selv nyder noveller som lange romaner. Fortællinger fra den jyske muld Thomas Korsgaard kommer fra en lille landsby uden for Skive, og i dag særlig kendt for sin selvbiografiske romantrilogi om Tue i bøgerne, “Hvis der skulle komme et menneske forbi”, “En dag vil vi grine af det” og “Man skulle nok have været der”. - Det, jeg synes er interessant, er mennesker, hvordan vi håndterer, at livet nogle gange er meget svært. Vi får nogle vilkår, som ikke er lige til. Jeg synes ensomhed og fattigdom er interessant, og det er måske også fordi, jeg selv er vokset op i et miljø, hvor det var hverdagen. Så bruger jeg lidt af mine egne oplevelser, fortæller Thomas Korsgaard om sine egne værker. - De foregår i Midtjylland omkring Skive. Det handler om en dreng og hans opvækst. Man følger ham fra, han er 12 år i en familie, som boede på en gård, bliver ramt af finanskrisen, et dødsfald og nogle forskellige ulykker. Så bliver det sværere og sværere for drengen i den familie, hvor man så følger ham i tre bøger frem til, at han kommer til København som i den seneste roman. Det handler om svære vilkår. Forfatter i nye klæder På festivallen kunne man ikke alene opleve Thomas Korsgaard fortælle om sine bøger, men også opleve et hørespil, han havde skrevet, på de skrå brædder, kaldt “Chancevask”. På scenen var skuespillerne, Søs Egelind, Tobias Leander og Thomas Levin til at fremføre stykket. Hørespillet var en dramatisk opførelse af et skuespil, hvor skuespillerne primært udtrykte sig gennem deres tonefald og lydstyrke. Desuden kunne Thomas Korsgaard afsløre, at han i skrivende stund er i færd med et nyt værk – en bog. Nærmere præcis kunne han dog ikke komme på indholdet. Se hele interviewet med Thomas Korsgaard øverst i artiklen.

Referat:
For første gang i tre år kan Ordkraft løbe af stablen uden at være begrænset af corona.